Document ID: 32004R1055

KOMISSION ASETUS (EY) N:o 1055/2004,
annettu 28 päivänä toukokuuta 2004,
tiettyjen sitrushedelmävalmisteiden ja -säilykkeiden (mandariinien jne.) tuonnin edellyttämien lupien myöntämisestä 11 päivän huhtikuuta 2004 ja 10 päivän huhtikuuta 2005 välisenä aikana
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tuontiin sovellettavasta yhteisestä järjestelmästä ja asetuksen (EY) N:o 518/94 kumoamisesta 22 päivänä joulukuuta 1994 annetun neuvoston asetuksen (EY) N:o 3285/94 (1),
ottaa huomioon tiettyjen kolmansien maiden tuontiin sovellettavasta yhteisestä menettelystä ja asetusten (ETY) N:o 1765/82, (ETY) N:o 1766/82 ja (ETY) N:o 3420/83 kumoamisesta 7 päivänä maaliskuuta 1994 annetun neuvoston asetuksen (EY) N:o 519/94 (2),
ottaa huomioon lopullisten suojatoimenpiteiden käyttöönotosta tiettyjen sitrushedelmävalmisteiden ja -säilykkeiden (mandariinien jne.) tuonnissa 7 päivänä huhtikuuta 2004 annetun komission asetuksen (EY) N:o 658/2004 (3) ja erityisesti sen 8 artiklan 1 kohdan,
sekä katsoo seuraavaa:
(1)
Määrät, joille perinteiset tuojat ja uudet tuojat ovat asetuksen (EY) N:o 658/2004 5 artiklan mukaisesti hakeneet lupaa, ylittävät Kiinan kansantasavallasta peräisin olevia tuotteita varten käytettävissä olevat määrät.
(2)
Kutakin tuojaryhmää varten on nyt tarpeen vahvistaa se osuus haetusta määrästä, joka luvalla voidaan tuoda,
ON ANTANUT TÄMÄN ASETUKSEN:
1 artikla
Asetuksen (EY) N:o 658/2004 5 artiklan 1 kohdan mukaisesti haettuja tuontilupia myönnettäessä haetuista määristä myönnetään tämän asetuksen liitteessä vahvistettu prosenttiosuus.
2 artikla
Tämä asetus tulee voimaan 2 päivänä kesäkuuta 2004.
Sitä sovelletaan 10 päivään huhtikuuta 2005 saakka.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä toukokuuta 2004.

Labels: 3
17
18
5